open-index/open-wikipedia-markdown huggingface dataset:
Jens Harald Bratlie

**Jens Harald Bratlie** (født 1948) er professor i klaver ved Norges musikkhøgskole, og står bak en rekke innspillinger, hovedsakelig av norsk musikk. 

Han debuterte i 1965, etter studier med Hans Solum, Vlado Perlemuter og Robert Riefling i Paris, der han også vant konservatoriets statsministerpris i 1967. Han er fast solist med norske orkestre, inkludert turneer utenlands til London, Los Angeles, Moskva og Leningrad. Han har også spilt konserter med orkestre i USA, Østerrike, England, Latvia og skandinaviske land. Bratlie har turnert i den tidligere Sovjetunionen, USA og Tyskland som solist.

Bratlie har oppnådd berømmelse som kammermusiker og er medlem av Oslo Trio. Som solist har han laget mange opptak, inkludert Griegs pianokonsert, musikk av Liszt, Chopin, Schubert og nyere norsk musikk.

## Priser og utmerkelser
Bratlie har vunnet atskillige priser, blant dem er Griegprisen, Kritikerprisen, og Spellemannprisen 1986 i klassisk musikk/samtidsmusikk sammen med Arve Tellefsen, Eva Knardahl og Aage Kvalbein for *[[Edvard Grieg|Grieg]] sonater for fiolin/klaver og cello/klaver*.

## Referanser
Devendra Banhart

**Devendra Banhart** (født 30. mai 1981 i Houston, Texas, USA) er en amerikansk musiker.

I 1984 flyttet Banhart og hans mor til Venezuela og ti år senere til California hvor han siden har bodd.

Stemmen hans sies av mange å være meget spesiell. Han akkompagnerer seg selv med enkelt gitarspill.

Hans fjerde plateutgivelse, *[[Cripple Crow]]*, ble utgitt høsten 2005.

## Referanser


## Eksterne lenker
* 
* 
* 
*
Paul Barker

**Paul Barker** (født 8. februar 1958 i Palo Alto, California, USA), var bassist, produsent og lydtekniker i industrial-bandet Ministry. 

Han sluttet seg til bandet i 1986 og har ofte blitt ansett som det andre medlemmet, etter grunnleggeren Alain Jourgensen. På enkelte plater start han oppført med navnet **Hermes Pan**. Han sluttet i Ministry i 2004 for å jobbe med andre musikkprosjekt.

## Sideprojekt
* The Revolting Cocks
* Lard
* Lead Into Gold

## Eksterne lenker
*
Slaget ved Loudoun Hill (1307)

**Slaget ved Loudoun Hill** skjedde ved Loudoun Hill i Skottland den 10. mai 1307. Det var det andre slaget som sto på samme sted i løpet den skotske uavhengighetskrigen.

## Bakgrunn
I 1307, elleve år etter det første slaget sto sto på Loundon Hill og hvor William Wallace vant over engelskmennene, året før hans enda større seier ved Stirling Bridge, møtte Robert Bruce den samme fienden på samme sted.

Flere måneder etter sine knusende nederlag ved Methven og Dalry hadde kong Robert I av Skottland (Robert Bruce) adopterte omtrent den samme taktikken som sin forgjenger. Historikerne har plassert slagmarken på sletten øst for gården Allanton, mellom myrlandet på nordsiden og innsjøen Loch Gait (nå pumpet vekk) ved siden av Avon Water. Loudoun Hill markerer den østlige enden av Irvine Valley. Herfra er det god utsikt over Ayrshire til Firth of Clyde og Arran.

## Slaget
Robert Bruce kan muligens ha plassert hærstyrken i stillinger etter råd fra veteraner fra Wallaces hær. Ved å grave en serie med grøfter og løpegraver på begge sider fikk han en smal passasje som tvang engelskmennene ut i det vanskelige terrenget mellom myren og innsjøen. Det forhindret et frontal angrep fra den engelske hovedstyrken på 3000 kavalerister. De ble isteden spredt utover langs en trakt og mistet dermed fordelen av å være tallmessig overlegne.

Bruce hadde rundt 500 til 600 skotske soldater å møte fienden med. Skottene klarte å støtte fram i form av en spydspiss og skape forvirring og uorden blant engelskmennene. Engelskmennene begynte å vike. Deretter flyktet den engelske kommandanten, Aymer de Valence, 2. jarl av Pembroke, og sviktet sine menn ved å overlate dem til skottenes nåde. De overlevende flyktet til Bothwell.

## Ettermæle
Slaget ved Loudoun Hill var ikke et hovedslag, men blir ansett som viktig vendepunkt etter Bruces tidligere nederlag. Historikerne mener at det var hans «hurtighet, overraskelse, bevegelighet, små enheter, brent jord og ødeleggelser av festningsverker» som var kjennetegnet på Bruces krigføring, ikke nødvendigvis hans krigstaktikk på slagmarken. Hans motstander, Edvard II av England, var heller ikke av samme støpningen som faren.
Travis Barker

**Travis Landon Barker** (født 1975) er en amerikansk trommeslager. Han har bakgrunn fra flere band, blant annet pop-punk bandet blink-182 og +44. Han er også grunnleggeren av DTA Records (Don't Trust Anyone).

I 1998 tok Travis Barker over som trommeslager i blink-182, etter at den tidligere trommeslageren Scott Raynor ble sparket fra bandet av ukjente årsaker. Travis har også spilt for blant annet Box Car Racer, The Game, Avril Lavigne, The Transplants, Black Eyed Peas og The Aquabats. 

Barker kjennetegnes med tatoveringer og piercinger over store deler av kroppen.

Han giftet seg med skuespiller og tidligere Playboy playmate Shanna Moakler i 2004. Ektskapet ble oppløst i 2008. De har to barn sammen. 

## Flyulykken
Den 19. september 2008 ble Barker og hans musikerkollega DJ AM (Adam Goldstein) alvorlig skadd i forbindelse med en flystyrt Sør-Carolina. Øyenvitneskildringene forteller om en svært dramatisk flukt fra flammene. Øyenvitnet som kjørte på motorveien like ved der flyet styrtet forteller at han så en ildkule bre seg over veien om lag 200 meter foran ham. Da han nærmet seg så han de to overlevende mens de desperat forsøkte å få av seg de brennende klærne. Goldstein skal ha klart å få av seg skjorten og hjalp Barker med å få av seg sine klær. Goldstein fortalte at det var ytterligere fire personer om bord i flyet, men flammene var altfor kraftige til at de kunne nærme seg 

Privatflyet de satt i styrtet fredag kveld lokal tid like etter det hadde tatt av fra en flyplass i Columbia i Sør-Carolina. Musikerne hadde den samme kvelden avholdt en konsert for flere tusen collegestudenter. Én av de fire omkomne var Barkers personlige assistent og venn, Chris Baker – også kjent som Lil' Chris.

## Referanser


## Eksterne lenker
* 
* 
* 
* 
* Travis Barker's Myspace
Brian Baker (musiker)

**Brian Baker** (født 25. februar 1965) er en amerikansk gitarist. Han har vært gitarist i Bad Religion siden 1994. Han ble tilbudt å spille i R.E.M., men takket nei og gikk til Bad Religion istedenfor, og erstattet dermed Brett Gurewitz, som sluttet. Ved Gurewitz' tilbakekomst i 2001 fortsatte også Baker i bandet.

Tidligere har Baker spilt med blant andre Minor Threat, Meatmen og Dag Nasty. I korte perioder var han også medlem i Government Issue og Samhain.

## Eksterne lenker
* 
* 
*
Frank Beard

**Frank Beard** (født 11. juni 1949 i Frankston i Anderson County i Texas) er en amerikansk musiker. Han er trommeslager i ZZ Top. 

Beard er lett gjenkjennelig blant de tre bandmedlemmene, da han er den eneste uten skjegg (til tross for at etternavnet betyr *skjegg*). Han har istedenfor en bart.

Beard spilte tidligere i bandene The Cellar Dwellers, The Hustlers og The American Blues før han i 1970 gikk sammen med Billy Gibbons og Dusty Hill og dannet ZZ Top. 

## Referanser


## Eksterne lenker
* 
* 
*
Chester Bennington

**Chester Charles Bennington** (1976–2017) var en amerikansk musiker som var vokalist i bandene Linkin Park og Dead By Sunrise.

Bennington er kjent for sin sterke vokal i høyt toneleie. På de fleste Linkin Park-låtene høres han skrikende. Da han var yngre øvde han med å synge hver dag inntil lungene og halsen ble såre. Han var inspirert av grupper som Depeche Mode og Stone Temple Pilots.

## Bakgrunn
Bennington hadde en vanskelig oppvekst. Da han var elleve år ble foreldrene skilt. Han hadde to halvsøstre og en halvbror. Han ble seksuelt misbrukt som barn og slet psykisk med dette i mange år. 

Da han ble tenåring ble han avhengig av amfetamin og kokain og misbrukte marihuana, men klarte å slutte med rus i 1997. Deretter jobbet han i Burger King til han fikk jobb i bandet Grey Daze.

## Karriere
Bennington sluttet i Grey Daze på grunn av for mye uenigheter og ble erstattet av en kvinnelig vokalist. Dette bandet kaller seg nå Waterface.

Bennington var fra 1998 med i Linkin Park, og da de ga ut debutalbumet *[[Hybrid Theory]]* bidro han med sangen «One Step Closer» som vant en Grammy-pris.

## Privatliv
Han giftet seg da han var 20 år gammel med Samantha Bennington. Han hadde ikke penger til å kjøpe ringer, så de tatoverte gifteringene på ringfingrene. Med Samantha fikk han sønnen Draven Sebastian Bennington i 2002. I 2005 ble ekteparet skilt og Samantha fikk hele foreldreansvaret for sønnen mens Bennington kjempet for besøksrett. Han ble gift med Talinda Bentley og de fikk tre barn sammen.

Bennington ble funnet død i en bolig i Los Angeles i juli 2017. Bennington begikk selvmord.

## Referanser


## Eksterne lenker
* 
* 
* 
*
Slaget ved Loudoun Hill (1296)

**Slaget ved Loudoun Hill** skjedde ved Loudoun Hill i Skottland juli 1296. Det var det første av to slag som sto på samme sted i løpet den skotske uavhengighetskrigen.

Det andre slaget ved Loudon Hill skjedde i 1307, kommandert av Robert Bruce.

## Bakgrunn
I juli 1296 hadde William Wallace fått høre at Fenwick, den engelske ridder som det ble sagt hadde drept hans far i 1291, ville kommandere en konvoi lastet med gull og sølv fra den engelske garnisonen i Lanark til Ayr.

Poeten Blind Harry har i sitt episke diktverk «The Wallace», som kanskje ikke helt sannferdig i alle detaljer, fortalt om da William Wallace overfalt engelskmennene ved Loudoun Hill. Diktet forteller om hvordan en gjestmild krovert først skaffet forsyninger til den skotske gruppen på 50 fotsoldater mens de forberedte seg på å avskjære en engelsk konvoi på veg vestover til Ayr.

Den egentlige slagmarken var sannsynligvis på østsiden av det trange passet kjent som Winny Wizzen. Wallace skjulte sine menn bak hauger og grøfter i ruinene til et forlengst forlatt romersk fort. Diktet forteller at skottene hadde gjort vegen enda smalere ved å grave diker slik at rytterne med pakninger ikke kunne ri mer enn to i bredden.

## Slaget
William Wallace og hans krigere sprang fram sine skjulesteder, konsentrerte seg om konvoiens front og hindret de bakenfor å komme seg fram. Skottene stakk sverdene opp i den ubeskyttede buken på hestene. Hestene kollapset og kaos og forvirring bredte seg blant ridderne. Wallace kommanderte så den andre bølgen av angrep mot midtseksjonen på konvoien og benyttet samme taktikk.

Ifølge legenden gikk Wallace selv etter Fenwick for å hevne farens død. Til tross for Fenwick ga motstand ble han snart kastet av hesten med et hendig slag fra Wallaces ‘claymore’ (et langt dobbelkantet sverd som var favorisert av skotske høylendere) og deretter kom Wallace nevø, Robert Boyd fra Kilmarnock og gjorde ende på ham.

## Ettermæle
William Wallaces første bragd som geriljaleder ga ham ikke bare seieren over engelskmennene, men også to hundre pakninger av verdisaker, armeringer og våpen. Etter sigende mistet han bare tre av sine folk mens av den engelske konvoien på 180 mann var det bare 80 som overlevde. Kanskje det viktigste var lærdommen at tungt kavaleri ikke nødvendigvis er uovervinnelig.
Ashley Cole

**Ashley Cole** (født 1980) er en engelsk tidligere fotballspiller.
Han har blant annet spilt for AS Roma, Chelsea og Arsenal. 

Cole skrev under på sin første profesjonelle kontrakt med Arsenal den 23. november 1998. I 2000 var han noen måneder på lån til Crystal Palace FC. 

Ashley Cole debuterte på  mot  den 28. mars 2001, og har spilt 107 landskamper for England.

## Personlig liv
Cole ble sammen med Girls Aloud-sangeren Cheryl Tweedy i september 2004. De giftet seg den 15. juli 2006. Det ble nesten brudd i 2008, etter rykter om at Ashley hadde vært utro med tre andre kvinner. Men i februar 2010 kom nyheten om at paret skulle separeres etter et rykte om fire nye utroskap. Og tre måneder senere ble det annonsert at Cheryl søkte om skilsmisse. Så de ble offisielt skilt 3. september 2010. I 2014 signerte han en toårskontrakt med AS Roma.

## Referanser


## Eksterne lenker
* 
*
Fylkesvei 122

**Fylkesvei 122** (**Fv122**) går mellom Svikebøl i Indre Østfold og Libru i Skiptvet. 

Før 1. januar 2010 var veien riksvei, etter at regionsreformen trådte i kraft har den status som fylkesvei.

Veien gikk opprinnelig bare mellom Libru og Spydeberg stasjon, men ble i 2013 forlenget mot nord med den tidligere fylkesvei 202.

## Kommuner og knutepunkter

## Referanser




## Eksterne lenker
* Vegvesenets vegkart 
*
Sun Studio

**Sun Studio** er et platestudio åpnet av rockepioneren Sam Phillips på 706 Union Avenue i Memphis, Tennessee den 3. januar 1950. Studioet het opprinnelig Memphis recording Service, og det delte bygning med Sun Records. I 1951 ble den antatt første rockesingelen, «Jackie Brentson and his Delta Cats» sin «Rocket 88» (med låtskriver Ike Turner på keyboard) spilt inn. Som gjorde at studioet kunne hevde å være rockens vugge. Ellers ble studioet brukt av blues og R&B artister som Muddy Waters, Junior Parker, Little Milton, B.B. King, James Cotton, Rufus Thomas og Roscoe Gordon på begynnelsen av 50-tallet.

Utover 50-tallet ble studioet brukt til å spille inn demoer for unge håpefulle artister og albumene til artister som var under kontrakt med Sun Records. Dette inkluderte artister som Johnny Cash, Elvis Presley, Carl Perkins, Roy Orbison, Charlie Feathers og Jerry Lee Lewis. På slutten av 50-tallet ble pågangen av artister så stor, at Sam Phillips bygde et nytt studio i 1960 kalt Sam C. Phillips Recording Studio. I 1969 solgte Sam Philips studioet og sitt nye plateselskap Phillips recording til Shelby Singleton, og det gamle studioet ble ikke lengre brukt. 

Men i 1985, da Carl Perkins, Roy Orbison, Jerry Lee Lewis og Johnny Cash skulle spille inn det som ble *Class of '55*, valgte de det gamle studioet for innspillingen. Og i 1987 ble studioet gjenåpnet som et kombinert studio og museum.

## Eksterne lenker
* 
* http://www.706unionavenue.nl
Fylkesvei 115

**Fylkesvei 115** (**Fv115**) går mellom Bjørkelangen i Aurskog-Høland og Rødsundet i Våler. Veiens lengde er 95,4&nbsp;km, hvorav 67,1&nbsp;km i Østfold og 28,3&nbsp;km i Akershus.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

 

## Eksterne lenker
* Vegvesenets vegkart 
*
Irshad Manji

**Irshad Manji** (født 1968) er en kanadisk forfatter. Hun er muslim, og er også kjent for sin kamp for lesbiskes rettigheter, samt for feminismen. Hun er en sterk kritiker av islamsk ekstremisme.

Manji er mest kjent for å ha skrevet boken *[[The Trouble with Islam]]* (norsk tittel: *Hva er galt med Islam*).

## Biografi

Manji ble født i Uganda, men familien måtte flytte til Canada da hun var tre år gammel. Ugandas diktator Idi Amin fordrev på denne tiden alle asiatiske fremmedarbeidere fra landet, Manji er av pakistansk opprinnelse.

I Canada begynte hun etterhvert på University of British Columbia, der hun studerte historie. Her oppnådde hun meget gode akademiske resultater. 

Fra 1998 til 2001 jobbet hun i TV-kanalen Citytv. Senere gikk hun over til en annen kanadisk kanal, VERB, der hun nå er leder.

## Syn på Islam

Manji kritiserer hvordan mange muslimer ser på homofile, jøder og kvinner. Hun gjør også et poeng av å ikke gå med hijab, da hun mener at dette påbudet bare gjaldt konene til Muhammed. Dessuten kritiserer hun arabernes og palestinernes syn på Israel.

Hun er kritisk til manges tolkninger av Koranen, og legger vekt på konseptet ijtihad. Manji er en personlig venn av kollegaen Salman Rushdie, og har som ham mottatt flere drapstrusler.

## Kritikk

Manjis manglende kunnskaper i arabisk språk er et vanlig argument mot forskningen hennes, da arabisk er språket Koranen er skrevet på.

Noen mener også at Manji er anti-arabisk. Dette er på bakgrunn av Manjis stadige kritikk mot arabisk kultur.

## Bibliografi

* *Risking Utopia: On the Edge of a New Democracy* (1997)
* *The Trouble with Islam: A Muslim's Call for Reform in Her Faith* (2002)

## Referanser


## Eksterne lenker
* 
* 
*  Artikkel om Manji i bladet Toronto Life
Sol Campbell

**Sulzeer Jeremiah «Sol» Campbell** (født 1974) er en engelsk tidligere fotballtrener og -spiller. Han har vært assistentrener for , samt manager for  og .

Som spiller skrev Campbell under på sin første profesjonelle kontrakt med  den 23. september 1992. Ni år senere forlot han klubben og gikk til , hvor han spilte i fem sesonger. Sommeren 2006 signerte han for .

Sol Campbell debuterte på  mot  den 18. mai 1996, og har spilt 67 landskamper, og scoret ett mål. Sol Campbell spilte for Notts County i League two, men ble enig med klubben om å avslutte samarbeidet etter å ha spilt én kamp.

I 2010 gjorde han et overraskende comeback for Arsenal. Den 28. juli 2010 ble han enig om en ettårskontrakt med den nyopprykkede Premier League-klubben , hvor han spilte 7 ligakamper før han la opp som aktiv spiller etter 2010/2011-sesongen.

## Referanser


## Eksterne lenker
*
Fylkesvei 123

**Fylkesvei 123** (**Fv123**) går mellom Homstvetkrysset ved Mysen i Indre Østfold og Kroksund i Marker. Veiens lengde er 25,5&nbsp;km, hvorav 23,2&nbsp;km i Østfold og 2,3&nbsp;km i Akershus. Veien passerer blant annet tettstedet Havnås i Indre Østfold, med Indre Østfold Fengsel, avdeling Havnås, i den gamle NIKE-leiren. Ved kommunegrensen mellom Marker og Aurskog-Høland ligger Basmo festning på åsen nord for veien.

Før 1. januar 2010 var veien riksvei, etter at regionsreformen trådte i kraft har den status som fylkesvei. Da motortrafikkveien Momarken–Melleby ble åpnet 1. oktober 2014 ble den tidligere strekningen mellom Mysen bru og Korterud del av .

## Kommuner og knutepunkter
###### 

###### 

###### 

*Gangvei på nordsiden av veien fra Basmo til  Basmo festning (350 m)

## Referanser


## Eksterne lenker
* Vegvesenets vegkart 
*
VM i curling for menn 1970

**Curling-VM for herrer 1970** ble arrangert i *Memorial Auditorium* i Utica i USA.

* Canada vant 11-4 i finalen over Skottland
* Canada gikk rett til finalen etter 1.-plass i grunnspillet
* Skottland vant 8-7 i semifinalen over Sverige
* Norge endte opp på 5.-plass (av 8 lag) med 4 seire og 4 tap
* Canada endte opp med 8 seire og ingen tap

## Eksterne lenker
* WCF Statistics
Zakat

**Zakat** (eller *zakah*, *zakaat*) som oversettes med *almisse* eller *veldedighet*, er en av islams fem søyler. Det er ofte nevnt i Koranen sammen med bønnen *([[salah]])*. 

Ordet *zakat* er tatt fra den arabiske roten *zaka*, som blant annet betyr "å vokse" eller "å bli renere". I islam brukes dette som betegnelse på det Gud har pålagt de rike å betale av sine eiendeler til fordel for fattige og syke.
Velferdsskatten utgjør 2,5 %, men muslimene oppfordres til å gi mer. Pengene skal deles ut til åtte grupper/formål:

# Til de som verken har materielle verdier eller inntekt.
# Til de som har for lav inntekt til å dekke grunnleggende behov.
# Til de som arbeider med å fordele almissene.
# Til nye konvertitter til islam.
# Til frigjøring av slaver.
# Til de som har gjeld de ikke klarer å tilbakebetale på egen hånd.
# Til forsvar og spredning av islam.
# Til de som er på reise og ikke har midler til å reise hjem.

Sunnimuslimer kan selv gi sine almisser til trengende; hos sjiamuslimene er det ulamaene som distribuerer gavene til de trengende. Det er fastsatt at man ikke kan gi disse almissene til sin nærmeste familie (det vil si far og mor), men resten av egen familie må prioriteres før andre. I noen land, som Pakistan, organiseres zakat ved at bankene trekker 2,5 % fra muslimers sparekontoer, og overfører disse midlene til Staten som distribuerer pengene etter behov.

Intensjonen bak en obligatorisk almisse sies å være at «man innser at eiendom er en gave fra Gud, og at vi skal dele våre gaver med hverandre. Muslimene sier at eiendommene deres på den måten blir renset...».

Det er vanskelig å anslå hvor store pengebeløp som innsamles gjennom zakat, men det er anslått at flere titalls milliarder dollar deles ut globalt.

## Referanser

## Litteratur
* Nora S. Eggen. *Islam*. Gyldendal, 2002
* Paul Lunde. *Islam*. Damm, 2002
* Anne Dessingthon, Tasmin Mujahid. *Inn i det ukjente, en bok om islam*. NRK, 1992 
* Kværne og Vogt. *Religionsleksikon*. Cappelen 2002
Kart

Et **kart** er en generalisert avbildning av geografiske objekter med deres romlige relasjoner; med angitt geodetisk datum, projeksjon og koordinatsystem, samt målestokk dersom avbildningen er analog.  De fleste kart er en todimensjonal representasjon av et tredimensjonalt rom.  Faget som omhandler kart heter kartografi. I dagligtalen mener man med begrepet «kart» et geografisk kart som avbilder et stykke av jordkloden i forenklet form.

Kartografen Jacques Bertin utviklet *grafisk [[semiologi]]* som innførte visuelle variable og de tre persepsjonsnivåene: (1) lesekart, (2) sebare kart og (3) kommuniserbare kart.

Ordet **kart** brukes også om umoden frukt.
## Typer kart
* Topografisk kart
* Tematisk kart
* Vannsportkart
* Turkart
* Befolkningskart
* «Draft», se Sjøkart
* Geologisk kart
* Grunnkart
* Historisk kart
* Jordbrukskart
* Bykart / Turistkart
* Mentale kart
* Orienteringskart
* Sjøkart
* Vegetasjonskart

## Se også
* Landmåler
* Statens kartverk
* Forsvarets militærgeografiske tjeneste
* Norsk Polarinstitutt
* Globus
* OpenStreetMap
* Google Earth
* Orientering
* Web mercator
* Historiske kart over Norge

## Referanser


## Eksterne lenker
* 
* Kart på nett
* Om kart og makt
* Interaktivt tur- og løypekart for Oslo 
* Eiendomsinformasjon og reguleringsplaner for en rekke norske kommuner
* Litterært kart; fra Bibliotekarstudentens nettleksikon om litteratur og medier (pdf-fil)
VM i curling for menn 1969

**Curling-VM for herrer 1969** ble arrangert i *Perth Ice Rink* i Perth i Skottland.

* Canada vant 9-6 i finalen over USA
* Canada gikk rett til finalen etter 1.-plass i grunnspillet
* USA vant 7-5 i semifinalen over Skottland (2.-plass mot 3.-plass i grunnspillet)
* Norge endte opp på 8.-plass (av 8 lag) med 1 seier og 6 tap
* Canada endte opp med 7 seire og 1 tap (mot USA i grunnspillet)
* Norges største tap ble 28-2, for Canada

## Eksterne lenker
WCF Statistics
Hagantunnelen

**Hagantunnelen** er en tunnel på riksvei 4. Tunnelen er 2595 meter lang og går fra Gjelleråsen til Slattum i Nittedal kommune i Akershus.

Tunnelen ble åpnet 3. september 2003 etter to års anleggsarbeid. Byggekostnaden var 330 millioner kroner (2003-kroner). Tunnelen er utformet med ett kjørefelt i hver retning. De siste 500 meter før Gjelleråsen er utformet som trefelts vei, med forbikjøringsfelt. Tunnelbredden er 9 meter, og 12 meter der det er forbikjøringsfelt. Fartsgrensen er 70 km/t.

Nasjonal transportplan 2014–2023 ble det satt av penger til et ekstra tunnelløp i perioden 2018–2023 for å oppfylle EUs tunnelsikkerhetsdirektiv, siden årsdøgntrafikken (ÅDT) er over 8000 biler. Pengene er imidlertid tatt ut, og det er per 2020 usikkert når et parallelt løp blir bygget. I 2024 var årsdøgntrafikken 14 150 kjøretøyer.

## Se også
*Undersjøiske veitunneler i Norge
*Veitunneler i Norge

## Referanser
Islams fem søyler

**Islams fem søyler** er de fem sentrale ritene innen islamsk trosutøvelse: trosbekjennelsen, bønnen, fasten, pilegrimsreisen og veldedigheten.  

## [[Shahadah]] (Trosbekjennelsen)
Trosbekjennelsen *([[shahadah]])* er den viktigste av de fem søylene. Å erklære at man er muslim skjer ved at man uttaler trosbekjennelsen:

:*'Ašhadu 'al-lā ilāha illā-llāhu wa 'ašhadu 'anna Muħammadan rasūlu-llāh.*
:*Jeg bevitner at det finnes ingen gud utenom Allah, og at [[Mohammed]] er hans profet.*

Denne erklæringen kalles også *[[Shahadah|ash-shahadatan]]* (de to vitnemålene) fordi den består av to deler.

## [[Salah]] (Bønn)
Bønnen *([[salah]])* er den nest viktigste av de fem søylene. Fem ganger i døgnet skal muslimer utføre en fast rituell bønn. Bønnen skal utføres *[[qibla]]* – dvs. vendt mot Mekka. Ifølge Koranen er den rituelle bønnen en religiøs plikt som gjør det vanskeligere for den troende å synde, ettersom de vet at de må bøye seg ned og underkaste seg Gud fem ganger daglig. 

## [[Zakat]] (Almisse/Velferd)
*Almisser* eller *Velferdsskatt* er den barmhjertighetsplikt de troende har.Zakat utgjør ca. 2,5% av inntekten, og fordeles mellom åtte *verdige grupper*.Ordet *zakat* er tatt fra den arabiske roten *zaka*, som blant annet betyr «å vokse» eller «å bli renere».

## Saum (Fasten)
Den månedslange fasten *(saum)* som gjennomføres i *[[Ramadan]]* er både en viktig tradisjon som preger muslimske samfunn og et uttrykk for tilbedelse, renselse og konsentrasjon. I løpet av fastemåneden skal man ikke spise eller drikke. Etter solnedgang gjelder fastebestemmelsene ikke. Det anbefales å spise og drikke før daggry, og å *bryte fasten* ved solnedgang med dadler og vann før man spiser et kveldsmåltid. De fleste muslimske samfunn har også utviklet spesielle mattradisjoner knyttet til fasten, Koranen resiteres i løpet av måneden, og fasten avsluttes med den store festen Id al-fitr.

## [[Hajj]] (Pilegrimsreisen)
Pilegrimsreisen *([[hajj]])* innebærer å reise til Mekka i en bestemt periode (7. til 13. dhul hijjah), og der delta i noen ritualer. Det er et mål for enhver muslim som er i stand til det fysisk og økonomisk, å gjennomføre hajj minst en gang i livet. Ved slutten av hajj feires id al-adha («den store høytiden»).

## Eksterne lenker
* 
* islam.no
Talehandling

**Talehandling** kan best beskrives som «når vi sier noe, **gjør** vi noe», slik som når en prest sier *jeg erklærer dere herved for rette ektefolk å være* eller som en handling utført ved hjelp av språket, for eksempel å beskrive noe (*det snør*), stille et spørsmål (*snør det?*), be om noe eller gi en ordre (*kan du sende saltet?*, *slipp våpenet, ellers skyter jeg deg*) eller å gi et løfte (*Jeg lover å gi det tilbake*). Andre vanlige eksempler på talehandlinger er å hilse, å unnskylde (seg) eller å fornærme (noen).

I store deler av lingvistikkens og språkfilosofiens historie har språk primært blitt sett på som en måte å bekrefte fakta, og det har vært tendenser til å ignorere de andre bruksmåtene språket har. Men arbeidet til J. L.Austin førte til at filosofer begynte å bli mer oppmerksomme på hvordan språket brukes i dagligdagse aktiviteter. Hans student John Searle videreutviklet denne tilnærmingen. Det første systematiske arbeidet med talehandlinger ble gjort lenge før, av fenomenologen Adolf Reinach i 1913.

Austin skiller mellom illokusjonære og perlokusjonære talehandlinger. En interessant type talehandling er performativer, altså uttrykk som for eksempel *Jeg utnevner Jon til statsminister*, *Jeg dømmer deg til ti års fengsel* eller *Jeg lover å betale det tilbake*. I disse uttrykkene blir handlingen som setningen beskriver (utnevnelse, dom og løfte) utført ved setningen selv; talehandlingen er den handlingen setningen uttfører. Som en kontrast til dette har vi perlokusjonære handlinger som forårsaker handlinger som ikke er de samme som uttalelsen,

Studiet av talehandlinger utgjør en del av pragmatikk, som igjen er en del av lingvistikken.

I filosofi, særlig i etikk og juridisk filosofi, blir talehandlingsteori relatert til studiet av normer.
Louis Léon César Faidherbe

**Louis Léon César Faidherbe** (født 3. juni 1818 i Lille i Frankrike, død 28. september 1889 i Paris) var en fransk offiser og koloniadministrator i Senegal.

Faidherbe begynte sin militære karriere i artilleriet i Metz i 1842, tjenestegjorde i  Algerie fra 1842 til 1847, i Guadeloupe fra 1848 til 1849, og på nytt i Algerie fra 1849 til 1852. Han ble forflyttet til Senegal i 1852, og den 16. desember 1854 ble han guvernør for denne franske kolonien. Med et kort avbrudd (1862) hadde han denne stillingen frem til 1865, da han ble general og igjen forflyttet til Algerie. Han vendte tilbake til Frankrike i  1867.  

I 1870, etter utbruddet av den fransk-prøyssiske krig, utnevnte Léon Gambetta ham til divisjonsgeneral den 23. november og gav ham kommandoen over nordarmeen (45&nbsp;000 mann). 

## Referanser


## Eksterne lenker
* Faidherbe
VM i curling for menn 1968

**Curling-VM for herrer 1968** ble arrangert i *Pointe Clair Arena* i Pointe Clair i Quebec i Canada.

* Canada vant 8-6 i finalen over Skottland
* Skottland gikk rett til finalen etter 1.-plass i grunnspillet
* Canada vant 12-2 i semifinalen over USA (2.-plass mot 3.-plass i grunnspillet)
* Norge endte opp på 5.-plass (av 8 lag) med 2 seire og 5 tap
* Canada endte opp med 8 seire og kun 1 tap (mot Skottland i grunnspillet)

## Eksterne lenker
WCF Statistics
Jorun Gulbrandsen

**Jorun Marie Gulbrandsen** (født 1948) er en norsk politiker (AKP/RV/Rødt), pedagog og samfunnsdebattant. Hun var leder i AKP (Arbeidernes Kommunistparti) fra 1997 til 2006.

Jorun Gulbrandsen fullførte lærerskolen i 1971 og har siden jobbet mange år i skolen. Hun er forfatter av og redaktør for flere lærebøker for grunnskolen, samt boka *Er skolen for Kari eller Ronny?* fra 1993 (også utgitt på svensk). Gulbrandsen har også skrevet tallrike artikler, fortellinger og kåserier.

Gulbrandsen ble medlem av Sosialistisk Ungdomsforbund (SUF) i 1965, og ble snart aktiv i den norske ml-bevegelsen. Hun ble med i Kvinnefronten da den ble stiftet i 1972. Hun har hatt en rekke verv i AKP og Rød Valgallianse. Ved valget i 1985 toppet hun RVs liste i Oslo.

Etter at AKP og RV gikk sammen i Rødt i 2007, satt Gulbrandsen i partiets arbeidsutvalg det første året. Deretter var hun i to år medlem av landsstyret, og fra 2010 var hun varamedlem til samme organ. Hun var redaktør for AKPs gratisavis *akp.no* fra starten i 2002, og fortsatte som redaktør for Rødts oppfølger *[[Rødt nytt]]* fram til høsten 2010. Gulbrandsen var representant for Rødt i bydelsutvalget i Bydel Grünerløkka i deler av valgperioden 2007–11.

Gulbrandsen var en frontfigur i striden om redaktørskiftet i Klassekampen i 1997, da AKP som majoritetsaksjonær kastet Paul Bjerke og innsatte Jon Michelet som ny redaktør. Hun fikk i desember 2005 en del oppmerksomhet rundt sin artikkel «Venstresida akkurat nå», som stod på trykk i tidsskriftet Rødt! og deretter i avisa Klassekampen. Her kritiserte hun avisa for under redaktør Bjørgulv Braanen å opptre som et reint regjeringsorgan  og bevisst å motarbeide kreftene til venstre for den nye regjeringa. Dette var oppstarten til en debatt om veien videre for venstresida i Norge, særlig med hensyn til debatten om sammenslåing mellom AKP og RV, som sistnevnte parti tok initiativ til på sitt landsmøte i 2005.

Gulbrandsen var gift med politikeren og samfunnsdebattanten Tron Øgrim (1947–2007) fra 1969 til 1998. Hun er mor til programlederen, politikeren og organisasjonskvinnen Liv Gulbrandsen (født 1974).

## Referanser


## Eksterne lenker
* ''Er skolen for Kari eller Ronny?'' i fulltekst hos Pdf-arkivet.
* ''Joruns hjørne'', oversikt over nettpubliserte artikler
* – Jeg er ikke såret fra Morgenbladet
* Intervju med Jorun Gulbrandsen i Dagbladet
* Bokanmeldelse av ''Er skolen for Kari eller Ronny?''
* Jorun Gulbrandsen om kvinner og arbeidsliv 
* Intervju med Jorun Gulbrandsen i Dagbladet
* «Vi lever i et skjult diktatur» . Intervju i Minerva.
Rodi

**Rodi** er et språk som ble talt av de reisende som tidligere ble kalt *[[skøyere]]* eller *mjøltravere* på Sør- og Vestlandet i Norge.

Rodi er et blandingsspråk basert på norsk, men med mange ordlån fra tysk og romani. Språket ble brukt av de såkalte skøyerne, et folk med en kultur som var en blanding av den "konforme norske kulturen" og de reisendes. Språket deres har likheter med dansk skøyerspråk og det tyske jenischespråket. 

Rotwelsch kan sees på som "stamfaren" eller den sentraleuropeiske parallellen til de nordiske reisendes språk, inkludert norsk rodi og svensk *[[månsing]].* 

Det er stor forskjell på rodi og romani. Rodi regnes i dag for utdødd. De fleste av de såkalte meltravere/skøyere snakker isteden norsk, men mange bruker også ord og uttrykk de har lånt fra taternes romani. Enkelte ord fra gammelt rodi har allikevel blitt bevart, og brukes fortsatt i enkelte reisende slekter på Sør- og Vestlandet. 

## Se også
* Skjulespråk

## Referanser
Orkanen Stan

**Orkanen Stan** var en atlantisk orkan som i begynnelsen av oktober 2005 feide inn over Mellomamerika. Som orkan var den ikke av de sterkeste, men hastighet, nedbørsmengde og beliggenhet førte til store oversvømmelser og leirras i Guatemala, El Salvador og det sørlige Mexico. Dette førte til mange dødsfall – per. 14. oktober var det meldt om 1&nbsp;153 bekreftede omkomne, men det antas at tapstallene vil vise seg å ligge godt over 2&nbsp;000. En stor del av tapene av menneskeliv skjedde i én enkelt landsby. Et leirras begravde fullstendig landsbyen Panabaj i Guatemala. 

## Eksterne lenker
*
Münsterdomen

**St. Paulus-domen i Münster** er den viktigste kirkebygningen i Münster i Westfalen og byens varemerke.

I 805 la den hellige Ludger grunnsteinen for den første domen, som ble ødelagt i en brann i 1071. Deretter ble en ny kirke bygget. Den nåværende (og tredje) bygningen ble påbegynt 1225 og innviet i 1264. Etter flere ødeleggelser, bl.a. av gjendøperne og under annen verdenskrig, ble domen restaurert i 1956.

De romanske vesttårnene kan skues på lang avstand. Hovedbygningen er i en romansk-gotisk overgangsstil som det finnes få paralleller til.

Inne i domen befinner seg et astronomisk ur med klokkespill fra tiden omkring 1540. Det viser også månefaser og planetposisjoner. Dets evige kalender rekker frem til 2071.

I domens umiddelbare nærhet er den gamle strukturen med domborgen godt bevart.

På domplassen finner det på onsdager og lørdager sted store markeder.

Den salige kardinal Clemens August von Galen ligger begravet i domen.


Fil:Münsteraner_Dom_mittel.jpg|St. Paulus-domen
Fil:Münster St-Paulus-Dom 6832.jpg|St. Paulus-domen
Fil:Astroclock BMK.jpg|Astronomisk ur


## Referanser


## Eksterne lenker
* 
*  www.kirchensite.de
*  PDF zur astronomischen Uhr
Quake II

***Quake II*** er et amerikansk førstepersonsskytespill utviklet av id Software som ble lansert i november 1997. Spillet er det andre i ''Quake''-serien. Bakgrunnsmusikken ble laget av Sonic Mayhem. Spillet er egentlig ikke en direkte oppfølger til *[[Quake]]*, men navnet ble valgt siden utviklerne ikke ble enige om et navn.

## Oversikt
Handlingen i spillet foregår i et sciencefictionmiljø. I enspillerdelen er en menneskelignende soldat delaktig i «Operation Overlord», som er et desperat forsøk på å beskytte jorda fra utenomjordisk invasjon. Operasjonen går til motangrep på den fiendtlige planeten til «Cybernetic Strogg-sivilisajonen». Mesteparten av de andre soldatene blir enten fanget eller drept så snart de kommer gjennom planetens atmosfære, så det er opp til spilleren å penetrere
Strogg-hovedstaden alene og myrde Strogg-lederen Makron.

I motsetning til *Quake* ble *Quake II* utgitt med OpenGL-grafikkstøtte.
Den seneste versjonen er 3,20. Denne oppdateringen fikser noen småproblemer, og inneholder flere brett for flerspillermodusen *Deathmatch*. *Quake II* bruker en forbedret klient/server-nettverksmodell av den som ble introdusert i *Quake*.

Spillkoden for *Quake II*, som definerer funksjonaliteten for våpen, individer og spillmekanikken, kan bli endret på alle måter fordi id Software publiserte kildekoden til disse med spillet, slik de har gjort for flere av sine spill. Dette gjør det enklere å lage spillmodifikasjoner som forandrer spillet og å utvikle forskjellige spillmekanikker, forandre grafikk, lyd, våpen og lignende. Den fulle kildekoden til *Quake II* ble utgitt den 21. desember 2001, og har ført til mange modifikasjonsprosjekter av spillmotoren,  som *[[Quake2maX]]*, *[[R1Q2]]* og *[[Quake II Evolved]]*.

## Utvidelser
Det er to offisielle spillutvidelser:
* *[[The Reckoning]]* – utgitt 31. mai 1998, utviklet av Xatrix Entertainment.
* *[[Ground Zero]]* – utgitt 31. oktober 1998, utviklet av Rogue Entertainment.

## Andre plattformer
*Quake II* ble i 1999 utgitt både til PlayStation og Nintendo 64. Innholdet er i stor grad likt, men forandringer ble gjort på spillsekvenser og et «split-screen» flerspillermodus erstattet nettverks- og Internettmodus. Den største forskjellen mellom konsoll- og PC-plattformen er likevel grafikken.

## Se også
* *[[Quake]]*
* *[[Quake 4]]*
* *[[Action Quake 2]]*
## Referanser


## Eksterne lenker
* 
* *[https://web.archive.org/web/20060216003323/http://www.doomwadstation.com/gamedemos/ Quake II-demo]*
Anton Raphael Mengs

**Anton Raphael Mengs** (født 22. mars 1728 i Aussig an der Elbe i Böhmen (dagens Ústí nad Labem, Tsjekkia), død 29. juni 1779 i Roma, Italia) var en tysk maler og kunstteoretiker i nyklassisismen.

Mengs gikk i lære hos sin far, den danske miniatyrmaleren Ismael Mengs (ca. 1688–1764) i Dresden. I store deler av sitt liv arbeidet Mengs enten i Roma eller ved det spanske hoffet. Han tilhørte kretsen rundt Winckelmann og oppnådde internasjonal anerkjennelse. Mengs var svært etterspurt som maler av religiøse og historiske motiv og som portrettmaler.

I 1748 giftet han seg med den italienske modellen Margarita Quazzi med hvilken han fikk tyve barn. Året etter ble han utvalgt til Fredrik August IIs første maler, men tilbragte enda mer tid i Roma og avsa seg sin protestantiske tro. Vatikanet utvalgte ham til leder for deres kunstnerskole i 1754, og der ble han, til tross for at han i noen tilfeller adlød når Karl III av Spania forlangte at han skulle komme til Madrid. I Madrid utførte Mengs noen av sine beste verker. Da han så reiste tilbake til Roma i 1777 var han helt ruinert, og døde under vanskelige forhold i 1779.

Som kunstteoretiker var Mengs eklektiker, og ville kombinere antikk gresk stil; Rafaels uttrykk, Correggios chiaroscuro og Tizians fargeskala.

## Referanser


## Eksterne lenker
*
Windir

**Windir** var en black/viking metal-gruppe som ble dannet av Terje «Valfar» Bakken i 1994 i Sogndal. Valfar kalte musikken sin for **sognametal** (metal fra Sogn) siden black metal-sjangeren hadde fått så mye negativ oppmerksomhet i media på grunn av blant annet kirkebrenning. Musikken er også mer progressiv enn tradisjonell norsk black-metal, og går derfor ikke helt under sjangeren.

Musikken er melodiøs, og inspirert av norsk folkemusikk.
Tekstene er tatt fra diverse historier og sagn. De handler stort sett om slaget mellom Magnus Erlingsson og Sverre Sigurdsson som sto ved Fimreite i 1184. Tekstene handler ofte om ære og røtter, en slags nasjonalisme til «Sogneriket».

På de to første demoene og de to første albumene var Windir et enmannsband, kun bestående av Valfar.
Senere fikk han med seg medlemmene fra et annet lokalt band kalt Ulcus.
De gav ut de to albumene 1184 og Likferd. Valfar frøs ihjel på fjellet i Sogndal den 14. januar 2004.
Den 3. september 2004, på dagen som skulle vært Valfars 26-årsdag, spilte bandet en siste avskjedskonsert til ære for Valfar. Konserten ble gitt ut på DVD før bandet ble erklært oppløst. I tillegg gav de også ut et dobbeltalbum hvor inntektene går til Valfars etterlatte. I ettertid har Windirs medlemmer fortsatt med musikken. Hváll, Steingrim, Strom og Sture, spiller i dag i bandet Vreid. Righ startet og er låtskriver i Cor Scorpii. Strom er også gitarist i bandet Mistur.

## Medlemmer
### Siste kjente oppstilling
* Valfar – vokal + ekstrainstrumenter
* Strom – gitar
* Sture – rytmegitar
* Hvàll – bass
* Righ – synth
* Steingrim – trommer

### Tidligere medlemmer
* Sorg – Gitar
* Cosmocrator – Ren vokal på de to siste albumene: 1184 og Likferd.

## Diskografi

### Demoer

**Sogneriket* (1994)
**Det gamle riket* (1995)

### Album

**[[Sóknardalr]]* (1997)
**[[Arntor (album)|Arntor]]* (1999)
**[[1184 (album)|1184]]* (2001)
**[[Likferd]]* (2003)
**[[Valfar, Ein Windir]] (samlealbum)* (2004)

### DVD

***Sognametal* (2005)
**Konsert:
***01. Intro, Strid
***02. Sognariket Sine Krigarar
***03. On The Mountain Of Goats
***04. Svartasmeden Og Lundamyrstrollet
***05. Stridsmann
***06. 1184
***07. Blodssvik
***08. Fagning
***09. Krigaren Si Gravferd
***10. Byrjing
***11. Arntor, Ein Windir
**Liveklipp
**Backstage Footage
**Interview med Valfar på NRK

## Eksterne lenker
* 
* 
* Offisiell Webside
*
Vardon Trophy

**Vardon Trophy** er et trofé som tildeles hvert år av PGA of America til den spilleren på PGA-touren som har lavest gjennomsnittsscore gjennom sesongen. Trofeet er oppkalt etter den britiske golfspilleren Harry Vardon og ble utdelt for første gang i 1937.

Opprinnelig ble vinneren av trofeet utvalgt av et poengbasert system. Fra 1947 ble trofeet tildelt spilleren med lavest gjennomsnittlig score. I 1988 ble statuttene endret slik at trofeet tildeles spilleren med lavest omregnet gjennomsnittsscore over minst 60 fullførte runder.

## Vinnere

## Se også
*Harry Vardon Trophy
Slaget ved Halidon Hill

**Slaget ved Halidon Hill** skjedde den 19. juli 1333 og var det siste slaget i den skotske uavhengighetskrigen som endte førti år med krigføring. Skotske styrker under kommando av Sir Archibald Douglas gikk på et katastrofalt nederlag på grunn av et ufordelaktig terreng mens de forsøkte å hjelpe den beleirete byen Berwick-upon-Tweed.

## Bakgrunn
Edvard Balliol ble kronet som skottenes konge i 1332, men tilhengerne av David II av Skottland tvang ham ganske snart ut av landet. Etter å ha tapt Arran ble det rapportert at han flyktet bortimot naken over grensen.

Balliol kom tilbake i løpet av våren 1333 med en engelsk hærstyrke. Han hadde appellert til kong Edvard III av England og den unge kongen aksepterte å hjelpe ham ettersom de siste grensetvistene hadde i praksis brutt vilkårene i Edinburgh-Northampton-traktaten. Hærstyrken nådde Durham den 1. april og begynte å beleire Berwick-upon-Tweed den 12. april. Etter to måneder med beleiring, hvilket ikke var uvanlig, besluttet forsvartsstyrken i Berwick til slutt å overgi seg den 20. juli om de ikke fikk hjelp innen da.

Sir Alexander Sutton (eventuelt Seton) overga sine to sønner til Edvard som garanti for avtalen om overgivelse. De to guttene ble senere hengt.

Etter et ha avbrutt forsøket på å fange dronning Philippa (kong Edvard IIIs hustru) ved å erobre Bamburgh Castle, kom Sir Archibald Douglas, Vokteren på vegne av kong David II, fra Northumberland og krysset elva Tweed for å berge byen Berwick. Han med seg en hærstyrke på 13 000 mann mot den engelske styrken på rundt 10 000 mann som utstasjonert seg på toppen av Halidon Hill.

## Slaget
Slaget raste gjennom hele dagen den 19. juli, men besto av en eneste lang nedslakting av de skotske soldatene. I motsetning i Bannockburn var det den gangen skottene som hadde terrenget imot seg. De måtte tråkke gjennom gjørma og deretter klatre opp bakken mot toppen hvor engelskmennene ventet. Skottene ble enkle mål for de engelske bueskytterne. Ved å angripe *en masse* ble over 500 skotske adelsmenn drept, inkludert Archibald Douglas selv, og mer enn 4 000 fotsoldater. Enda flere ble drept da det engelske kavaleriet endelig angrep og jaget de resterende skotske soldatene fra slagmarken. De engelske tapene sies å være på 15 mann.

Engelskmennene gjenopptok deretter beleiringen av Berwick og byen overga seg snart derpå.
Kem

:*Denne artikkelen er om byen Kem, se også [[KEM (andre betydninger)]].*

**Kem** (russisk: Кемь, finsk: *Vienan Kemi*) er en historisk by i Republikken Karelia i Nordvest-Russland. Byen ligger ved elva Kems utløp i Kvitsjøen. Jernbanen fra Petrozavodsk til Murmansk går gjennom Kem. Byen hadde  (folketelling 2002: 14&nbsp;620).

Det er funnet spor etter mennesker i Kemområdet fra mesolittisk tid (ca. 8000–4000 f.Kr.), og det er også spor etter vikinger i området. Kem er først nevnt som et gods tilhørende Novgorods *posadnik* (tilsvarer stadtholder) *Marfa Boretskaja* i 1450, da hun donerte byen til Solovkiklosteret som ligger på den største av Solovkiøyene i Kvitsjøen like utenfor byen. 

I 1657 ble en trefestning reist i byen. Byens bemerkelsesverdige katedral, *Maria innsovnelses-katedralen*, er også en trebygning, reist i perioden 1711&ndash;1717. Katedralen er et flott eksempel på en *valmtak*konstruksjon (sadeltak hvor deler av gavlene skrås inn mot midten av mønet), som er veldig mye brukt i eldre russisk arkitektur. Katedralens *[[ikonostas]]* (vegg med tre dører som skiller kor fra skip) har samme særpreg som kostelige ikoner fra Novgorod på 1600-tallet.

Innbyggerne i Kem har historisk vært kalt pomorer («kystboere»). Mellom 1740 og 1917 foregikk pomorhandelen mellom folk i Kvitsjøområdet og fiskere i Nord-Norge, med hovedsakelig fisk fra Norge og korn fra Russland som handelsvarer. Kem var en av de viktigste havnebyene som tok del i denne handelen, og byens Pomormuseum har rundt 6500 artikler fra denne tiden.

I Stalin-tiden ble det anlagt flere fangeleirer innen Gulag-systemet i byen. Utbyggingen av slike leirer tok av rundt Kem omkring 1930. I Kem lå de viktigste leirene under anlegget av kanalen mellom Østersjøen og Kvitsjøen der de største slusene ble bygget. I Kem lå også administrasjonssenteret for fangeleirene på Solovkiøyene, og byen var transporthavn til øyene. Det er reist et monument til minne om de som døde i leirene i Kem. 

I dag er det turisttransport med båt ut til Solovki-øyene fra havna i Kem. Reisen tar mellom to og tre timer, og er den korteste veien til disse øyene.

## Referanser


## Se også
*Pomorer – historiske lokale beboere
*Pomorhandelen – historisk forbindelse mellom Kvitsjøbyene og Nord-Norge
*Kvitsjøen
*Solovki-øyene – en øygruppe utenfor kysten til Kem med det kjente Solovki-klosteret

## Eksterne lenker
* 
* Satellittbilde av Kem (Google Maps)
St. Andrew’s (Birmingham)

**St. Andrew's** er den engelske fotballklubben Birminghams hjemmebane. Arenaen, som ble åpnet i 1906, ligger i Birmingham, West Midlands. Anlegget har blitt utvidet i perioden 1993–1999 og har nå plass til 30 016 tilskuere (bare sitteplasser). De fire tribuneseksjonene heter: *Main Stand*, *Spion Kop*, *Tilton Road End* og *Railway End*. 

Banens mål er 100 x 67 meter, og tilskuerrekorden er på 66 844 i en FA-cupkamp mot Everton den 11. februar 1939. Birmingham City har planer om å erstatte St. Andrew's med en arena som tar 50 000 tilskuere. Denne arenaen skal hete City of Birmingham Stadium.

Den 11. mai 1985 ble en tilskuer drept på St. Andrew's da en vegg veltet. Grunnen til at veggen ga etter skyldes bråk mellom Birminghams supportere og supportere fra det gjestende lag, Leeds United.

## Internasjonale kamper
* mot  den 25. oktober 1941: England vant 2-1

## Eksterne lenker
* Informasjon om St. Andrews hos Stadiumguide.com
* Internet Football Grounds Guide – St. Andrews, Birmingham City FC
Timea Vágvölgyi

**Timea Vágvölgyi** (født 1975) er en ungarsk pornostjerne. Hun studerte pedagogikk ved Universitetet i Budapest, og arbeidet som barneskolelærer før gikk inn i pornobransjen hvor hun også er kjent som *Timea Margot, Margot Depard, Katarina, Olinka Ferova, Cindy Miel, Cindy Miol, Katalyn Cica, Natacha, Timea*, og *Margot*.

Hun startet sin karriere som modell, før hun gikk over til hardcorevideoer i 1994, der hun hovedsakelig jobbet for Private Media Group. I 1998 forlot hun industrien igjen. Hun hevdet å være lesbisk, og derfor foretrakk lesbiske scener i de filmene hun var med i. Hun snakker ungarsk og tysk flytende. I mange scener bruker hun de samme hvite skoene. Det er også kjent at hun har deltatt i wrestling-konkurranser for damer.

Hun har ingen tatoveringer eller piercinger, noe som er relativt uvanlig blant moderne pornostjerner.

## Referanser


## Eksterne lenker
* 
* 
* Timea on EGAFD (European Girls Adult Film Database)
* A film with Vagvoelgyi (non pornographic – informasjon om en ikkepornografisk film med Vágvölgyi